sagorsarker/bangla-wikipedia huggingface dataset:
কমলা সাংকৃত্যায়ন

কমলা সাংকৃত্যায়ন ছিলেন বিংশ শতাব্দীর একজন হিন্দি লেখক, সম্পাদক ও পণ্ডিত। তিনি ইতিহাসবিদ রাহুল সাংকৃত্যায়নের স্ত্রী।
কমলা সাংকৃত্যায়ন ১৯২০ সালের ১৫ আগস্ট পশ্চিমবঙ্গের কালিমপঙে জন্মগ্রহণ করেন। তিনি আগ্রা বিশ্ববিদ্যালয় থেকে ডক্টরেট ডিগ্রি অর্জন করেন এবং ব্যক্তিগত জীবনে রাহুল সাংকৃত্যায়নের সাথে বিবাহ বন্ধনে আবদ্ধ হন। তাদের দুই পুত্র, জয়ন্ত, জ্বিত এবং কন্যা জয়া।
কমলা সাংকৃত্যায়ন নেপালি পণ্ডিত, লেখক ও অনুবাদ হিসেবে পরিচিত ছিলেন। তিনি ভালিক্বির রামায়ণ নেপালি ভাষায় অনুবাদ করেন। তিনি ভারতের জাতীয় জীবনী সাহিত্যর একজন সদস্য ছিলেন। তার লেখা উল্লেখযোগ্য বইয়ের মধ্যে রয়েছে এশিয়ায় রামায়ণ ঐতিহ্য, মহামানব মহাপণ্ডিত, প্রভা, নেপালি সাহিত্য ইত্যাদি। তিনি বেশ কিছু ভাষায় পরদর্শী ছিলেন। তিনি ১৯৫০-এর দশকে নেপালি ও হিন্দি সাহিত্যে পরিচিত একজন ছিলেন এবং নেপালি ও হিন্দি সাহিত্যে অবদানের জন্য বেশ কিছু জাতীয় ও আঞ্চলিক পুরস্কার ও সম্মাননা পেয়েছেন।
১৯৮২ সালে তিনি ভানু পুরস্কার ও ১৯৯৩ সালে মহাপণ্ডিত রাহুল সাংকৃত্যায়ন পুরস্কার লাভ করেন। ১৩টি ভিন্ন ভিন্ন নেপালি ও হিন্দিত বই লেখার বইরেও তিনি ৫০০’শর বেশি লেখালেখি করেন এবং ভারতীয় সাহিত্য বিশ্বকোষ তৈরিতে ভূমিকা রাখেন। তিনি দর্জেলিং-এর লরিয়েট কলেজের হিন্দি বিভাগের প্রধান ছিলেন।
২০০৯ সালের ২৫ অক্টোবর কমলা মৃত্যুবরণ করেন।
অস্ট্রিড লিনগ্রেন

অস্ট্রিড লিনগ্রেন (১৪ নভেম্বর ১৯০৭ – ২৮ ফেব্রুয়ারি ২০০২) ছিলেন একজন সুইডিশ কল্পকাহিনী লেখক ও চিত্রনাট্যকার। তিনি বেশ কিছু শিশুতোষ গল্পের বই লেখার জন্য পরিচিত যার মধ্যে উল্লেখযোগ্য হল, পিপি লঙস্টকিং, এমিল আই লোনবেরগা, কার্লসন অন দ্য রোপ, দ্য সিক্স বুলারবে চিলড্রেন, মিও, মাই সন, রোনিয়া, দ্য রোবার’স ডটার এবং ব্রাদার লিয়নহার্ট। লিনগ্রেন র্যাবেন ও জোগর্যান পাবিলিশিং হাউজের শিশু সাহিত্যের সম্পাদকীয় বোর্ডে ছিল এবং ৩০টি শিশুতোষ বই রচনা করেছেন। ২০১৭ সালের জানুয়ারির হিসাব অনুযায়ী, বিশ্বের সবচেয়ে বেশি বই অনূদিত হওয়া লেখকদের তালিকায় তিনি ১৮তম এবং অনূদিত হওয়া বিশ্বের শিশুতোষ লেখকদের মধ্যে চতুর্থ। লিনগ্রেনের বই সারা বিশ্বে ১৬৫ মিলিয়নের মত বিক্রি হয়েছে।
লিনগ্রেন সুইডেনের ভিমারবের কাছে নাসে তার শৈশব অতিবাহিত করেন। তার বেশ কিছু বই তার শৈশব ও সেসময় কাটানো স্থানের বিষয় নিয়ে। তার পিতার নাম স্যামুয়েল অগাস্ট এরিকসন ও মাতার নাম হ্যানা জনসন। তার দুই বোন স্টিনা ও ইনগেগার্ড ও ভাই গানার এরিকসন, যিনি পরবর্তীতে সুইডেন সংসদের সদস্য হয়েছিলেন।
বিদ্যালয়ের শিক্ষাজীবন শেষ করে তিনি স্থানীয় একটি সংবাদপত্রে কাজ শুরু করেন। পত্রিকার প্রধান সম্পাদকের সাথে তার সম্পর্ক ছিল কিন্তু উক্ত সম্পাদক বিবাহিত ছিলেন। পরবর্তীতে লিনগ্রেন গর্ভবতী হওয়ার পর তাকে বিয়ের প্রস্তাব দিলেও তিনি তা নাকচ করে দিয়ে স্টকহোমে স্থানান্তর হন। পরবর্তী লারস নামে কোপেনহেগেনে তিনি এক পুত্র সন্তানের মা হন এবং তাকেদত্তক দেন। পরবর্তীতে তিনি তার সন্তানকে তার পিতামাতার কাছে নিয়ে আসেন এবং তিনি নিজের তার দায়িত্বভার গ্রহণ করেন। ১৯৩২ সালে তিনি স্টুর লিনগেনের সাথে বিবাহ বন্ধনে আবদ্ধ হন।
১৯৩৪ সালে তিনি দ্বিতীয় সন্তান জন্মদান করেন। পিপি লঙস্টোকিং চরিত্রটি তিনি তার সন্তানকে ঘুম পাড়ানোর জন্য বানিয়ে গল্প করার জন্য তৈরি করেন। ১৯৪১ সালে তারাডালাগাটানের একটি ভবনে স্থায়ীভাবে চলে আসেন এবং ২০০২ সালের ২৮ জানুয়ারি তার মৃত্যুর পূর্ব পর্যন্ত তিনি এখানেই ছিলেন। তার শেষকৃত্য অনুষ্ঠানে রাজা কার্ল XVI গোস্তভ ও তার রানী সিলভিয়া উপস্থিত ছিলেন। এছাড়াও রাজকীয় পরিবারের অনেক সদস্যসহ প্রধানমন্ত্রী গোরানপারসন উপস্থিত ছিলেন।
ফ্রেডরিকা ব্রেমার

ফ্রেডরিকা ব্রেমার (১৭ আগস্ট ১৮০১ – ৩১ ডিসেম্বর ১৮৬৫) ছিলেন একজন সুইডিশ লেখক ও নারীবাদী সংস্কারক। তার প্রাত্যহিক জীবনের রেখচিত্র ১৮৪০ ও ১৮৫০-এর দশকে ব্রিটেন ও মার্কিন যুক্তরাষ্ট্রে বেশ জনপ্রিয় ছিল। আর এ জন্য তাকে সুইডিশ জেন অস্টিন বলে ডাকা হত যিনি সুইডিশ সাহিত্যে বাস্তবমুখী উপন্যাস লেখার সূচনা করেন। ৫০ বছর বয়সে, তার উপন্যাস হের্থার মাধ্যমে তিনি এমন একটি সামাজিক আন্দোলন গড়ে তোলেন যার মাধ্যমে সব সুইডিশ মেয়েদের ২৫ বছর হলে আইনগত বৈধ বয়সের অধিকার প্রতিষ্ঠা করে।
এছাড়াও তিনি হরে লারারিনেসমিনারিত নামের সুইডেনের প্রথম নারী টেরিটরি বিদ্যালয় প্রতিষ্ঠা করেন। এটি সোফি এডলারস্পারকে সুইডেনের প্রথম নারী বিষয়ক সাময়িকী ‘হোম রিভিউ’ প্রতিষ্ঠা করতে উৎসাহ প্রদান করে। ১৮৮৪ সালে তার নামে সুইডেনের প্রথম নারী অধিকার নিয়ে কাজ করা সংগঠন ‘ফ্রেডরিকা ব্রেমার অ্যাসোসিয়েশন’ যাত্রা শুরু করে।
ব্রেমার ১৮০১ সালের ১৭ আগস্ট টোর্লা মেনরে জন্মগ্রহণ করেন যা বর্তমানে ফিনল্যান্ডে অবস্থিত। তার পিতার নাম কার্ল ফ্রেডরিক ব্রেমার ও মাতার নাম বিরগিতা সার্লোট্টা হলসস্ট্রোম। তার দাদা জ্যাকব ও দাদি উলরিকা ফ্রেডরিক ব্রেমার মিলে সুইডিশ-ফিনল্যান্ডের সবচেয়ে বড় ব্যবসায়ী সম্রাজ্যের একটি প্রতিষ্ঠা করেন। কিন্তু তার মাতার মৃত্যুর পর তার ভাই সব নিয়ে নেন। ফ্রেডরিকা যখন তিন বছর বয়স তখন তাদের পরিবার স্টকহোমে স্থানান্তর হন। পরের বছর তারা আরসটা প্রাসাদ ক্রয় করেন যা রাজধানী থেকে ২০ মাইল দূরে অবস্থিত। পরবর্তীতে ফ্রেডরিকা দুই যুগ এই প্রসাদ ও তার আশে পাশে তার পরিবার কর্তৃক ক্রয় করা প্রাসাদে অতিবাহিত করেন।
ফ্রেডরিকা ও তার বোনরা কেতাদুরস্ত সমাজের বিশিষ্ট ব্যক্তিদের মত ছোটবেলা থেকে শিক্ষাগ্রহণ করছিলেন। তখনকার সময় সুইডেনের কেতাদুরস্ত সমাজের মেয়েদের মত তারাও গৃহশিক্ষকে কাছে পড়ালেখা করতেন ও অন্যান্য শিক্ষা গ্রহণ করতেন। তিনি ভালো চিত্রাঙ্কনকারী ছিলেন এবং জার্মানি, সুইজারল্যান্ড, ফ্রান্স ও নেদারল্যান্ডে শিক্ষাগ্রহণ করেন। তিনি এক সময় বলেছিলেন যে, তিনি ছোটবেলায় কয়েক বছর তার জীবন সম্পর্কে ডায়েরি লিখতেন এবং প্রতিদিনকার ঘটনা লিপিবদ্ধ করে রাখতেন। তিনি তার সীমিত চলাফেরা ও সব জায়গায় না মিশতে পারা ইত্যাদির জন্য ক্রমেই হতাশ হয়ে পড়েন। পরবর্তীতে এসব কিছুই তাকে নারীদের অধিকার নিয়ে সচেতন হতে সাহায্য করে।
অলকা সরাবগী

অলকা সরাবগী (জন্ম ১৭ নভেম্বর ১৯৬০) একজন ভারতীয় ঔপন্যাসিক ও হিন্দি ভাষার একজন ছোট গল্প লেখক। তিনি ২০০১ সালে তার উপন্যাস কলিকথা: ভায়া বাইপাস উপন্যাসের জন্য সাহিত্য অকাদেমি পুরস্কার লাভ করেন।
অলকা সরাবগী ১৯৬০ সালের ১৭ নভেম্বর কলকাতায় রাজস্থানী পরিবারের মারওয়ারী পরিবারে জন্মগ্রহণ করেন। তিনি কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার বিষয় ছিল রঘুবীর শাহীর কবিতা।
সারবগী তার বিয়ে ও দুই সন্তান জন্ম লাভের পর ছোটগল্প লিখতে শুরু করেন। তার প্রথম লিখিত বই ছিল আপ কি হামসি। বইটির বিষয়বস্তু নেওয়া হয়েছে রঘুবীর শাহীর একটি কবিতা থেকে। সারবগীর মেন্টর অশোক সেকসারিয়া তার এই বইটি বর্তমান সাহিত্য নামে একটি হিন্দি সাহিত্য সাময়িকীতে প্রেরণ করেন যেখানে এটি সাদরে গৃহীত হয়। ১৯৯৬ সালে তার দ্বিতীয় বই কাহানী কি তালাশ মে বের হয়। যা ছোট গল্পের একটি সংকলন ছিল।
তার প্রথম উপন্যাস প্রকাশিত হয় ১৯৯৮ সালে। উপন্যাসের নাম ‘কলিকথা: ভায়া বাইপাস’। এই উপন্যাসের জন্য ২০০১ সালে তিনি সাহিত্য অকাদেমি পুরস্কার লাভ করেন। তার সর্বশেষ উপন্যাস প্রকাশিত হয় ২০১৫ সালে।
গৌরী মা

গৌরী মা (ফেব্রুয়ারি ১৮৫৭ – ১ মার্চ ১৯৩৮) ছিলেন রামকৃষ্ণের বিশিষ্ট শিষ্য ও সারদা দেবীর সঙ্গী। তিনি কলকাতার সারদেশ্বরী আশ্রম ও বালিকা বিদ্যালয়ের প্রতিষ্ঠাতা।তার পূর্বাশ্রমের নাম ছিল মৃড়ানী বা রুদ্রাণী।
যদিও গৌরী মা দক্ষিণেশ্বরে বসবাস করতেন, তথাপি রামকৃষ্ণ তাকে সন্ন্যাসিনী ঘোষণা করেন এবং যাবতীয় ধর্মানুষ্ঠানসমূহ সম্পন্ন করেন। এসব ধর্মানুষ্ঠানের পর রামকৃষ্ণ তাকে "গৌরীয়ানন্দ" নাম প্রদান করেন, যদিও তিনি নিজে তাকে গৌরী বা গৌরীদাসি বলে সম্বোধন করতেন। তবে সাধারণভাবে তিনি গৌরী মা নামেই পরিচিত হন।
গৌরী মা ভারতের হাওড়ার শিবপুরে জন্মগ্রহণ করেন। তার আসল নাম মৃদানী। পিতা পার্বতীচরণ চট্টোপাধ্যায় কলকাতার খিদিরপুরে এক সওদাগরি অফিসে কাজ করতেন। মাতা গিরিবালা দেবী ছিলেন বিদূষী মহিলা। বাংলা ও সংস্কৃত ভাষায় তার বিশেষ দখল ছিল। অল্পবিস্তর ইংরেজী ও ফরাসী ভাষাও জানতেন। শৈশব থেকেই তিনি হিন্দু আধ্যাত্মিকতার প্রতি আকৃষ্ট হন। ১৩ বছর বয়সে তিনি তার জাগতিক বিষয়সমূহে অনীহা তৈরি হয় এবং তিনি তার মাকে বলেন যে, বর যদি অমর হয় তবেই আমি বিয়ে করতে পারি।
শৈশবের কোন এক সময় একজন যোগীনী তাকে পাথরে খোদাই করা কৃষ্ণ একটি ছবি দান করে এবং তাকে বলা হয় যে, কৃষ্ণ তার প্রেমে পড়েছে এবং সে যদি এই দেবতার উপসনা করে তাহলে তার মঙ্গল হবে। তখন থেকেই তিনি শ্রী কৃষ্ণকে স্বামী হিসেবে মনে মনে গ্রহণ করেন। শৈশবে ঘোলায় তিনি রামকৃষ্ণ কর্তৃক দীক্ষিত হন।
১৮৭৫ সালে তিনি আত্মীয় ও প্রতিবেশীদের সাথে গঙ্গাশ্বরে পূণ্যযাত্রা করেন। যাত্রার তৃতীয় দিনে তিনি তার নিকটাত্মীয়দের কাছ থেকে পালিয়ে যান এবং অন্য পূণ্যার্থীদের সাথে মিশে যান। এরপর তিনি রেলপথে অথবা পায়ে হেঁঠে ভারতের বিভিন্ন উপাসনালয় ও মন্দির ভ্রমণ করেন। এমন পূণ্য যাত্রার সময় তিনি হিন্দু ধর্মের বিভিন্ন পন্থার সাথে পরিচিত হন এবং নিজেও বিভিন্ন ধরনের হিন্দু পুঁথি অধ্যায়ন করা শুরু করেন।
ভিকি এনতেতেমা

ভিকি এনতেতেমা (জন্ম: আনুমানিক ১৯৫৮/৫৯) হলেন তানজানিয়ার একজন সাংবাদিক, যিনি অ্যালবিনিজমে আক্রান্ত ব্যক্তিদের হত্যার ঘটনা তুলে ধরার জন্য পরিচিত। তিনি দাতব্য সংস্থা আন্ডার দ্য সেম সানের তানজানিয়া শাখার এক্সিকিউটিভ ডিরেক্টর।
তানজানিয়ায় জন্মগ্রহণকারী ভিকি এনতেতেমা সরকারি বৃত্তিতে সোভিয়েত ইউনিয়নে গমন করেছিলেন এবং সেখান থেকে সাংবাদিকতায় স্নাতকোত্তর ডিগ্রি অর্জন করেছিলেন। ১৯৯১ সালে সোয়াহিলি অনুবাদক হিসেবে বিবিসিতে যোগদান করেন তিনি এবং রেডিও উপস্থাপিকা ও প্রযোজক হিসেবে যাত্রা শুরু করেন।
২০০৬ সালে তিনি সিনিয়র সাংবাদিক পদে পদোন্নতি পান এবং বিবিসি ওয়ার্ল্ড সার্ভিসের তানজানিয়া ব্যুরো প্রধান হিসেবে যাত্রা শুরু করেন।
২০০৭ সালে ভিকি এনতেতেমা তানজানিয়ায় অ্যালবিনিজম আক্রান্ত ব্যক্তিদের হত্যার ঘটনা প্রকাশ করে পরিচিতি লাভ করেন। তার গোপন প্রতিবেদনে ফুটে উঠেছিল যে, তানজানিয়ায় অ্যালবিনিজম আক্রান্ত ব্যক্তিদের দেহের অংশকে সৌভাগ্য আনায়নকারী জিনিস হিসেবে বিবেচিনা করা হয়। ফলশ্রুতিতে হত্যার শিকার হয় অ্যালবিনিজম আক্রান্ত ব্যক্তিরা। প্রতিবেদনটি আন্তর্জাতিক মহলে সাড়া ফেলেছিল। প্রতিবেদনটি প্রকাশের পর তিনি হুমকির সম্মুখীন হন এবং নিজের নিরাপত্তার জন্য দুইবার দেশত্যাগ করেছিলেন।
পরবর্তীকালে, তিনি বিবিসির চাকরি ছেড়ে দেন এবং অ্যালবিনিজম নিয়ে কাজ করা কানাডীয় দাতব্য সংস্থা আন্ডার দ্য সেম সানের তানজানিয়া শাখার এক্সিকিউটিভ ডিরেক্টর নিযুক্ত হন। ২০১৮ সালে তিনি আন্ডার দ্য সেম সানের এক্সিকিউটিভ ডিরেক্টর হিসেবে অবসরগ্রহণ করেন।
২০১০ সালে তিনি তার সাহসী সাংবাদিকতার জন্য ইন্টারন্যাশনাল উইমেন্স মিডিয়া ফাউন্ডেশন থেকে সাহসী সাংবাদিকতা পুরস্কার লাভ করেন। ২০১৩ সালে তিনি তথ্য ও যোগাযোগ বিভাগে তানজানিয়া উইমেন অব অ্যাচিভমেন্ট অ্যাওয়ার্ড লাভ করেন। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
শামীমা সুলতানা

শামীমা সুলতানা (জন্ম ৯ মার্চ ১৯৮৮) একজন বাংলাদেশী ক্রিকেটার। ২০১৮ সালের জুনে তিনি ২০১৮ সালের বাংলাদেশের মহিলা টি২০ দলের সদস্য ছিলেন, যেটি ছিল বাংলাদেশ দলের প্রথম মহিলাদের এশিয়া কাপ বিজয়। পরে একই মাসে, ২০১৮ আইসিসি মহিলা টি-টোয়েন্টি বিশ্বকাপের কোয়ালিফায়ার টুর্নামেন্টের জন্য তাকে বাংলাদেশ দলে ডাকা হয়।
২০১৮-এর অক্টোবরে ওয়েস্ট ইন্ডিজের ২০১৮ আইসিসি মহিলা বিশ্ব টুয়েন্টি২০ এর জন্য তিনি বাংলাদেশ দলে ছিলেন। টুর্নামেন্টের আগে, তাকে দেখার জন্য খেলোয়াড়দের মধ্যে একজন হিসেবে ডাকা হয়েছিল। ২০১৮ সালে মহিলা ক্রিকেটে পাঁচজন ব্রেকআউট তারকার তালিকায় আন্তর্জাতিক ক্রিকেট কাউন্সিল (আইসিসি) তাকে তালিকাভুক্ত করে।
আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।
তিনি মাগুরা জেলার শ্রীপুর উপজেলার কমলাপুর গ্রামে জন্মগ্রহণ করেছেন। সোলায়মান শেখ ও নূরজাহান বেগমের পরিবারের চার মেয়ে ও বড় ছেলের মধ্যে শামীমা দ্বিতীয় মেয়ে। তার পিতা একজন কৃষক ছিলেন। তার পিতা তাকে ক্রিকেট খেলায় যুক্ত হওয়ার ক্ষেত্রে উৎসাহ জুগিয়েছে।
শামীমা ফরিদপুর জেলার সরকারি রাজেন্দ্র কলেজ থেকে এইচএসসি পরীক্ষায় উত্তীর্ণ হন। পরিবারের দারিদ্রতার কারণে তিনি ব্যাংক থেকে শিক্ষা ঋণ নিয়ে একই কলেজ থেকে অনার্সসহ মাস্টার্স করেন।
ফাতেমা আকবরী

ফাতেমা আকবরী () একজন আফগান উদ্যোক্তা এবং নারী আইনজীবী যিনি গুলিস্তান সাদাকাত কোম্পানি এবং বেসরকারী সংস্থা মহিলা বিষয়ক কাউন্সিলের প্রতিষ্ঠাতা । ২০১১ সালে তিনি ১০,০০০ নারী উদ্যোক্তা পুরস্কার অর্জন করেন। 
১৯৯৯ সালে তার স্বামীর মৃত্যুর পর তার সন্তানকে লালনপালন করার অর্থ যোগান দিতে ফাতেমা আকবরিকে সুতোরের কাজ করতে হয়েছিল, মূলত তিনি ইরানের বিল্ডিং সাইটগুলিতে কাজ করতেন। সেখানে তালিবান আফগানিস্তানের নিয়ন্ত্রণ গ্রহণের সময় তার পরিবার পালিয়ে যায়। ২০০৩ সালে তিনি নিজের দেশে ফেরেন এবং কাবুলের গুলিস্তান সাদাকাত কোম্পানী প্রতিষ্ঠা করেন। সেখানে আসবাবপত্র নির্মাণের কাজ শুরু করেন। তিনি আফগানিস্তানে সংঘর্ষের সময় নিহত বা অক্ষম মানুষের স্ত্রীদের আয় করার উপায় হিসাবে একটি কর্মশালার ভিত্তি প্রদান করেছিলেন। ২০০৯ সালে তিনি আমেরিকান ইউনিভার্সিটি অফ আফগানিস্তানে গোল্ডম্যান স্যাস- স্পন্সর করা ১০,০০০ নারী কর্মসূচীতে নামকরণ করেন যার লক্ষ্যে ছিল ব্যবসায় ও ব্যবস্থাপনায় উন্নয়নশীল দেশগুলির নারীদের প্রশিক্ষণ দেওয়া। 
তার অপারেশন ও নারী সাক্ষরতার ক্লাস সম্প্রসারণে, স্থানীয় নেতাদের সাথে আলোচনার মাধ্যমে তালিবান- নিয়ন্ত্রিত এলাকায় কাজ করতে সক্ষম হয়েছেন।
২০০৪ সালে, ফাতেমা আকবরী আফগানিস্তানের এনজিও নারী বিষয়ক কাউন্সিল প্রতিষ্ঠা করেন, যাতে মানবাধিকার সম্পর্কিত উভয় লিঙ্গ শিক্ষার পাশাপাশি হস্তশিল্পে মহিলাদের প্রশিক্ষণ দেওয়া যায়। এনজিও এবং তার নিজের ব্যবসায়ের মাধ্যমে, ২০১১ সালের তিনি আফগানিস্তানে ৫৬১০ জনকে প্রশিক্ষণ দিয়েছিলেন। 
১২ এপ্রিল ২০১১ সালে গ্লোবাল লিডারশিপ পুরস্কারে ১০,০০০ নারী উদ্যোক্তা অর্জনের সম্মাননা দিয়ে আকবরীকে সম্মানিত করা হয়। উপস্থাপনায়, ভটিট ভয়েসেস তার প্রশংসা করেছিল ""অন্য আফগান নারীদের ক্ষমতায়ন করার জন্য - তার তৃণশয্যা ব্যবসায় দ্বারা সরবরাহিত কর্মসংস্থান এবং তার বেসরকারি সংস্থা (এনজিও) দ্বারা তালিবান-নিয়ন্ত্রিত এলাকায় নারীকে শিক্ষিত করছে ফলে সাক্ষরতা ও দক্ষতা বাড়াচ্ছে।"" 
৩০-৩১ মার্চ ২০১১-এর মধ্যে, তিনি ডালাসে দুই দিনের সম্মেলনের আয়োজনে প্যানেলে সদস্য ছিলেন । মার্কিন যুক্তরাষ্ট্রের সাবেক রাষ্ট্রপতি জর্জ ডব্লিউ বুশ এবং আফগান প্রেসিডেন্ট হামিদ কারজাই আহ্বান করেন- "আফগানিস্তানের ভবিষ্যত নির্মাণে: নারী স্বাধীনতা প্রচার ও তাদের অর্থনৈতিক সুযোগকে অগ্রসর করছে"।
নাসির হুসাইন

মোহাম্মদ নাসির হুসাইন খান অথবা নাসির হুসাইন (১৬ নভেম্বর ১৯২৬ – ১৩ মার্চ ২০০২) ছিলেন একজন ভারতীয় চলচ্চিত্র প্রযোজক, পরিচালক ও চিত্রনাট্যকার। কয়েক দশক ধরে কর্মজীবনের জন্য হুসেনকে হিন্দি চলচ্চিত্রের ইতিহাসে একটি প্রধান অগ্রদুত হিসেবে ভূষিত করা হয়।উদাহরণস্বরূপ, তিনি ইয়াদোঁ কি বারাত (১৯৭৩) পরিচালনা করেন, যে বলিউড চলচ্চিত্রের মশলাদার চলচ্চিত্রের যুগ বা ধারা সৃষ্টি করেছিল বলে ধরা হয়, যেটি ১৯৭০ ও ১৯৮০ এর দশকে হিন্দি সিনেমাটিকে সংজ্ঞায়িত করে এবং এছাড়াও তিনি কেয়ামত সে কেয়ামত তক (১৯৮৮) চলচ্চিত্র প্রযোজনা এবং কাহিনী লিখেছেন যেটি ১৯৯০-এর দশকে হিন্দি চলচ্চিত্রেরে সবচেয়ে রোমাঞ্চকর অধ্যায় ছিলি বলে সংজ্ঞায়িত করা হয়। অক্ষয় মানওয়ানি হুসেনের চলচ্চিত্র, সঙ্গীত, মাস্তি, আধুনিকতা ইত্যাদি নিয়ে "দি সিনেমা অব নাসির হুসেন" নামে একটি বই লিখেছেন।
১০,০০০ নারী

১০,০০০ নারী গোল্ডম্যান শ্যাস ও গোল্ডম্যান স্যাক্‌স ফাউন্ডেশনের একটি প্রোগ্রাম। এটি ব্যবসা কার্যক্রম পরিচালনা করে। এসকল কার্যক্রমের মাধ্যমে স্থানীয় অর্থনীতির উন্নতির লক্ষ্যে ব্যবসা শিক্ষা, পরামর্শদান এবং নেটওয়ার্কিং প্রদান করে এবং বিশ্বের শীর্ষস্থানীয় মহিলা উদ্যোক্তাদের সাথে মূলধন জোগানের লক্ষ্যে কাজ করে। ৫ মার্চ, ২০০৮ সালে কলাম্বিয়া বিশ্ববিদ্যালয়ে প্রোগ্রামটি ঘোষণা করা হয়। এই উদ্যোগটি ব্যাংকের সাথে জড়িত সবচেয়ে বড় গণ-প্রকল্পগুলির মধ্যে একটি। গোল্ডম্যান শ্যাসের ব্যবস্থাপনা পরিচালক ডিনা হাবিব পাওয়েল।
প্রোগ্রামের অংশ হিসাবে, গোল্ডম্যান শ্যাস ইউরোপ ও মার্কিন যুক্তরাষ্ট্রে তহবিল ও অংশীদারি বিশ্ববিদ্যালয়গুলোতে উন্নয়নশীল ও উদীয়মান অর্থনীতির ব্যবসায় স্কুলগুলোতে ১০০ মিলিয়ন ডলারের প্রতিশ্রুতি দিয়েছে।
ভ্যাইটাল ভয়েস ২০১২-২০১১ সাল থেকে তার বার্ষিক গ্লোবাল লিডারশিপ অ্যাওয়ার্ড ইভেন্টে ১০,০০০ নারী উদ্যোক্তা কৃতিত্ব অর্জন করে। গোল্ডম্যান স্যাক্‌স-এর পৃষ্ঠপোষকতায় ১০,০০০ নারী প্রোগ্রামের স্নাতক ডিগ্রি প্রদান করে। পূর্বে পুরস্কার প্রাপ্তদের মধ্যে রয়েছেন নাইজেরিয়ার টেমিটুোকে এসিসি (২০০৯),আফগানিস্তানের আন্দিশা ফরিদ (২০১০)এবং আফগানিস্তানের ফাতেমা আকবরী (২০১১)।
২০১৪ সালের মার্চ মাসে বিশ্বব্যাংকের আন্তর্জাতিক ফাইনান্স কর্পোরেশন এবং গোল্ডম্যান শ্যাস ১০,০০০ নারী কর্মসূচিতে নারী উদ্যোক্তাদের সুযোগ সুবিধা দিতে ৬০০ মিলিয়ন ডলারের অর্থায়ন প্রোগ্রাম চালু করেছে। যা উদীয়মান বাজারগুলিতে ১০০,০০ নারী উদ্যোক্তাদের অর্থায়ন করার সুযোগ দেবে। আইএফসি প্রোগ্রামে প্রাথমিক ১০০ মার্কিন ডলার মিলিয়ন বিনিয়োগ করছে এবং গোল্ডম্যান শ্যাস ফাউন্ডেশন ৩২ মিলিয়ন মার্কিন ডলার প্রদান করছে। পাবলিক এবং প্রাইভেট বিনিয়োগকারীদের কাছ থেকে অতিরিক্ত ৪৮৬ মিলিয়ন মার্কিন ডলার বিনিয়োগ হয়েছে।
নাজমা আনোয়ার

নাজমা আনোয়ার ( – ১৬ ডিসেম্বর ২০০৪) ছিলেন একজন বাংলাদেশী চলচ্চিত্র ও টেলিভিশন অভিনেত্রী এবং নাট্য কর্মী। তিনি কিছু উল্লেখযোগ্য বাংলা চলচ্চিত্রে অভিনয় করেছেন। তার মধ্যে রয়েছে "হাজার বছর ধরে" (২০০৫), "দুখাই" (১৯৯৭) "জয়যাত্রা" (২০০৪), "শঙ্খনীল কারাগার" (১৯৯২), "চট্টগ্রাম: দ্য লাস্ট স্টপওভার" (২০০০), "শঙ্খনাদ" (২০০৪) এবং এছাড়াও বিভিন্ন টেলিভিশন নাটক নাটক সহ "ইবলিশ", "কোথাও কেউ নেই", এবং "তাহারা"।
নাজমা আনোয়ার ১৯৪১ সালে মুন্সীগঞ্জ জেলা তখনকার ব্রিটিশ ভারতে জন্মগ্রহণ করেন। তার বাবা সরকারী হরগঙ্গা কলেজের আরবির অধ্যাপক ছিলেন। তিনি স্কুলে ষষ্ঠ গ্রেড শেষে পরিবারের সঙ্গে ঢাকায় আসেন।
আনোয়ার ১৯৬০ সালে ঢাকা ড্রামা সার্কেলে যোগ দিয়ে থিয়েটার কর্মী হিসেবে কর্মজীবন শুরু করেন। ১৯৮১ সালে, তিনি বাংলাদেশের একটি নাট্যগোষ্ঠী আরণ্যক নাট্যদলে যোগদান করেন।
২০০১-এ, তিনি মুক্তিযোদ্ধা তারামন বিবির জীবনীর উপর ভিত্তি করে নির্মিত টেলিভিশন নাটক "করিমন বেওয়া"-এ অভিনয় করেছিলেন। এই চরিত্রে অসাধারণ অভিনয়ের জন্য অভিনেত্রী নাজমা আনোয়ার বাচসাস পুরস্কার লাভ করেন।
বেগম কুলসুম সাইফুল্লাহ খান

বেগম কুলসুম সাইফুল্লাহ খান (৭ ডিসেম্বর, ১৯২৪ – ২৬ জানুয়ারি, ২০১৫) একজন পাকিস্তানি ব্যবসায়ী, রাজনীতিবিদ, শিল্পপতি এবং সমাজকর্মী ছিলেন । তিনি ১৯৬৪ থেকে ১৯৯০ সাল পর্যন্ত সাইফ গ্রুপ কোম্পানির চেয়ারপার্সন ছিলেন। বেগম কুলসুম ১৯৮০ এর দশকে পাকিস্তানের সংসদ সদস্য ও যুক্তরাষ্ট্রীয় মন্ত্রী ছিলেন। 
কলসুম ১৯২১ সালে খাতক পশতুন বংশের একটি পরিবারে কোহাত জেলার কারাক এলাকায় জন্মগ্রহণ করেন। তিনি ছিলেন দুজন বিশিষ্ট পাকিস্তানি রাজনীতিবিদ মোহাম্মদ আসলাম খান খাত্তক এবং ইউসুফ খাত্তক এর বোন। কলসুম গাজনিকেল লাক্কী মারওয়াতের একজন সুপরিচিত ব্যবসায়ীর সাথে বিবাহিত হোন, তার নাম ছিল "খান সাইফুল্লাহ খান।" যিনি মাতাত বংশের খান, বা লর্ড ছিলেন। তার পাঁচ পুত্র ছিল: আনোয়ার সাইফুল্লাহ খান, সেলিম সাইফুল্লাহ খান, হুমায়ুন সাইফুল্লাহ খান, জাভেদ সাইফুল্লাহ খান এবং বিখ্যাত কার্ডিওলজিস্ট ইকবাল সাইফুল্লাহ খান। ১৯৬৪ সালে ৪৯ বছর বয়সে তার স্বামী "সাইফুল্লাহ খান" হঠাৎ মারা যান। তিনি তার মৃত স্বামীর ব্যবসা গড়ে তোলেন। যা ২০১৭ সালে বস্ত্র, বিদ্যুৎ উৎপাদন, তেল ও গ্যাস অনুসন্ধান ও টেলিযোগাযোগ শিল্পের ক্ষেত্রে পাকিস্তান নেতৃস্থানীয় ব্যবসায় সংগঠনের মাঝে অন্যতম ছিল। 
জিয়া শাসনের সময় তাকে কারাগারে রাখা হয়েছিল।
ফাল্গুনী হামিদ

ফাল্গুনী হামিদ হচ্ছেন একজন বাংলাদেশী অভিনেত্রী, নাট্যকার, পরিচালক ও প্রযোজক। তিনি বাংলাদেশ শিশু একাডেমী এর পরিচালক হিসাবে দায়িত্ব পালন করেছেন। এছাড়াও তিনি বাংলাদেশ চলচ্চিত্র সাংবাদিক সমিতি বাচসাসের সভাপতির দায়িত্ব পালন করছেন(প্রেক্ষাপট ২০২২)।
হামিদ ঢাকা বিশ্ববিদ্যালয়ের থেকে বাংলাতে মাস্টার্স সম্পন্ন করেছেন। হামিদ "বাংলার বানী"-এ সাংবাদিক হিসেবে তার কর্মজীবন শুরু করেন। তিনি ১৫ বছর ধরে সাংবাদিকতার সাথে জড়িত ছিলেন। ১৯৭৮ সালে তিনি বাংলাদেশ টেলিভিশন (বিটিভি) এর অডিশনে শ্রোতা পাস করেন এবং থিয়েটার ট্রুপ "নাট্যচক্র" এ যোগ দেন। তিনি ১৯৮০ এর দশকের টেলিভিশনের ধারাবাহিক নাটকে অভিনয় করেছিলেন।
হামিদ বাংলাদেশের "টেলি রিয়েল লিমিটেড" এর স্বত্বাধিকারী, যেটি হচ্ছে বাংলাদেশের প্রথম প্রযোজনা সংস্থা। তিনি নারী ও শিশু বিষয়ক ম্যাগাজিন "সীমন্তীনি" পত্রিকাটি পরিচালনা করেছিলেন।
এম হামিদকে বিয়ে করছিলেন হামিদ। এই দম্পতির দুই সন্তান মেয়ে তনিমা এবং পুত্র প্রান্তর। তনিমা একজন টেলিভিশন এবং মঞ্চ অভিনেত্রী।
২০১৪-এ, হামিদ আওয়ামী লীগ-এর মহিলাদের জন্য সংরক্ষিত একটি সংসদীয় আসনে মনোনয়ন চেয়েছিলেন।
নাবিলাহ আল-তানসি

নাবিলাহ আল-তানসি ( আরবী : نبيلة التونسي) ১৯৫৯ সালে সৌদি আর্যামকে জন্মগ্রহণকারী একজন প্রধান প্রকৌশলী।
সৌদি জেনারেল কন্যা আল-তুনসি রিয়াদে বড় হয়েছিলেন। কিন্তু তিনি ১৭ বছর বয়সে ওরেগন পোর্টল্যান্ডে লুইস অ্যান্ড ক্লার্ক কলেজে ইলেকট্রিক্যাল ইঞ্জিনিয়ারিং বিষয়ে পড়তে যান। এরপর তিনি ওরেগন স্টেট ইউনিভার্সিটির কম্পিউটার ইঞ্জিনিয়ারিংয়ে থেকে মাস্টার্স ডিগ্রি অর্জন করেন । সৌদি তেল মন্ত্রীর বন্ধু তার চাচা সৌদি আরামকোতে আবেদন করার জন্য উৎসাহিত করেন, এবং ১৯৮২ সালে তিনি কম্পিউটার সিস্টেম ইঞ্জিনিয়ার হিসেবে একটি কোম্পানিতে যোগ দেন।
২০১০ সালে তাকে ওরেগন স্টেট ইউনিভার্সিটি তাদের একাডেমি অব ডিস্টিস্টেড ইঞ্জিনিয়ারদের সদস্যপদ দিয়ে সম্মানিত করে। ২০১৪ সালে "ফোর্বস মিডিল ইস্ট" এর নির্বাহী পরিচালনায় ২০০ জন সর্বাধিক শক্তিশালী আরব নারীর তালিকায় তিনি ৪র্থ হিসাবে তালিকাভুক্ত হন।
রাধিকা রায়

রাধিকা রায় (জন্ম ৭ মে ১৯৪৯) একজন ভারতীয় সাংবাদিক ও নিউ দিল্লি টেলিভিশনের (এনডিটিভি) সহ-প্রতিষ্ঠাতা। প্রিন্ট মিডিয়ায় ১০ বছর সাংবাদিকতা করে তিনি ১৯৮৭ সালে টেলিভিশন মিডিয়াতে চলে আসেন এবং এনডিটিভি সহ-প্রতিষ্ঠা করেন যেখানে তিনি ২৫ বছরের বেশি সময় অতিবাহিত করেন।
রাধিকা রায় প্রথম কর্মজীবনে ইন্ডিয়ান এক্সপ্রেস ও ইন্ডিয়া টুডেতে সাংবাদিক হিসেবে কাজ করেন। ১৯৮৮ সালে তার স্বামী প্রণয় রায়ের সাথে মিলে তিনি নিউ দিল্লি টেলিভিশন প্রতিষ্ঠা করেন। তার স্বামী বলেন, "রাধিকা এনডিটিভি প্রতিষ্ঠায় অন্যতম ভূমিকা পালন করেন এবং প্রতিষ্ঠানের লক্ষ্য ধরে রাখতে কাজ করেন।" অনেকের মতে তিনিই প্রতিষ্ঠানটির প্রাত্যহিক কাজকর্ম পরিচালনা করতেন।
১৯৮৮ থেকে ২০১১ সাল পর্যন্ত তিনি প্রতিষ্ঠানটির ব্যবস্থাপনা পরিচালক ছিলেন এবং ২০১১ সালের ২৯ জুলাই তিনি কো-চেয়ারম্যান হিসেবে দায়িত্ব গ্রহণ করেন। তার ২৫ বছরের টেলিভিশন সাংবাদিকতার জীবনে তিনি অত্যন্ত অন্তর্মুখী স্বভাবের ছিলেন এবং কোন সাক্ষাৎকার দেননি ও কোন ছবি উঠেননি।
রাধিকা রায় ব্যক্তিগত জীবনে প্রণয় রায়ের সাথে বিবাহ বন্ধনে আবদ্ধ হন। যার সাথে তার পরিচয় হয় ওয়েলহাম বিদ্যালয়ে। এই দম্পতির একজন কন্যা সন্তান রয়েছে।
ফারতুন আদান

ফারতুন আদান (, ) হলেন সোমালিয়ার একজন সমাজকর্মী।
ফারতুন আদান বেড়ে উঠেছেন সোমালিয়ায়। তিনি এলমান আলী আহমেদের সাথে বিবাহবন্ধনে আবদ্ধ হয়েছিলেন। এলমান আলী আহমেদ ছিলেন একজন উদ্যোক্তা এবং শান্তিকর্মী। এলমান-ফারতুন দম্পতির চার কন্যাসন্তান ছিল।
১৯৯৬ সালে সোমালিয়ায় গৃহযুদ্ধ চলাকালে এলমান আলী আহমেদকে হত্যা করা হয়। পরবর্তীকালে, ১৯৯৯ সালে ফারতুন আদান কানাডা গমন করেন। ২০০৭ সালে তিনি সোমালিয়ায় ফিরে আসেন।
দেশে ফিরে এসে তিনি শান্তি ও মানবাধিকার নিয়ে কাজ করতে শুরু করেন। তিনি তার স্বামীর স্মৃতিকে উপজীব্য করে এলমান শান্তি ও মানবাধিকার কেন্দ্র প্রতিষ্ঠা করেন। তিনি সংস্থাটির এক্সিকিউটিভ ডিরেক্টর হিসেবে দায়িত্ব পালন করছেন এবং তার মেয়ে ইলোয়াদ এলমান তার সাথে সংগঠনটিতে কাজ করে থাকেন।
সংস্থাটির মাধ্যমে ফারতুন আদান 'সিস্টার সোমালিয়া' সৃষ্টিতে অবদান রেখেছেন, যেটি ছিল দেশটির প্রথম কর্মসূচী যা দেশটির যৌন নির্যাতনের শিকার নারীদের নিয়ে কাজ করে থাকে।
ফারতুন আদানকে ২০১৩ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৪ সালে এলমান শান্তি ও মানবাধিকার কেন্দ্রে তার কর্মকাণ্ডের স্বীকৃতিস্বরূপ তাকে পুরস্কার প্রদান করে জার্মানি সরকার। তিনি ও তার মেয়ে ইলোয়াদ এলমান ২০১৭ সালে অরোরা মানবিকতা জাগরণ পুরস্কারের জন্য মনোনীত হয়েছিলেন।
শিখা শর্মা

শিখা শর্মা (জন্ম ১৯ নভেম্বর ১৯৫৮) অ্যাক্সিস ব্যাংকের ব্যবস্থাপনা পরিচালক ও প্রধান নির্বাহী কর্মকর্তা। এটি ২০০৯ থেকে ২০১৮ সালের মধ্যে ভারতের তৃতীয় বৃহত্তম বেসরকারি খাত ব্যাংক। শর্মা ২০০৯ সালে অ্যাক্সিস ব্যাংকে যোগ দেন এবং তার খুচরো ঋণের ফ্র্যাঞ্চাইজি শক্তিশালীকরণ, বিনিয়োগ ব্যাংকিং এবং উপদেষ্টা ক্ষমতা বৃদ্ধি এবং পণ্যের সামগ্রিক অবস্থার উন্নয়নে কাজ করতেন। 
ভারতীয় সেনাবাহিনীর অফিসারের মেয়ে, শিখা ১৯৫৮ সালের ১৯ নভেম্বর জন্মগ্রহণ করেন। তার বাবা একজন সেনা সদস্য হিসাবে, শর্মা তার পরিবারের সাথে পুরো দেশে ভ্রমণ করেন। এবং শিখা দিল্লির লোরেটো কনভেন্ট থেকে স্কুলে পড়া শেষ করার আগে বিভিন্ন শহরে মোট সাতটি স্কুলে পড়েছেন। তিনি দিল্লিতে লেডি শ্রী রাম কলেজ ফর ওমেন (এলএসআর) এবং আইআইএম আহমেদাবাদের এমবিএ থেকে অর্থনীতিতে বিএ (অনার্স) করতে গিয়েছিলেন। তিনি মুম্বাইয়ের ন্যাশনাল সেন্টার ফর সফটওয়্যার টেকনোলজি থেকে সফ্টওয়্যার টেকনোলজিতে স্নাতকোত্তর ডিপ্লোমা ডিগ্রি লাভ করেন।
বিজনেস স্ট্যান্ডার্ড রিপোর্টের মতে, "স্নাতকোত্তর কোর্সের জন্য পদার্থবিজ্ঞান তার প্রথম পছন্দ ছিল কিন্তু তিনি অর্থনীতির জন্য স্থির হয়েছিলেন । কিন্তু তার কোন দুঃখ নেই কারণ অর্থনীতি তাকে গণিতে তার প্রবল দক্ষতা প্রমাণ করার জন্য যথেষ্ট সুযোগ দিয়েছে - এই বিষয়টি তার হৃদয়ের খুব কাছাকাছি। 
আইআইএম-এ তার ব্যাচ-সঙ্গী সঞ্জয় শর্মার সঙ্গে শর্মা বিয়ে বন্ধনে আবদ্ধ হোন। সঞ্জয় টাটা ইন্টারেক্টিভ সিস্টেমের সাবেক সিইও। শর্মা দম্পতির দুই সন্তান, তিলক ও তুষিশা, শর্মার দুই ভাই হৃদরোগ বিশেষজ্ঞ।
১৯৮০ সালে আইসিআইসিআই ব্যাংকের সঙ্গে তার ক্যারিয়ার শুরু করেন। শর্মা আর্থিক ক্ষেত্রে তিন দশকেরও বেশি অভিজ্ঞতা পেয়েছেন। আইসিআইসিআই গ্রুপের সাথে তার ২৯ বছরের মেয়াদে শর্মার আইসিআইসিআই সিকিউরিটিজ - আইসিআইসিআই এবং জেপি মর্গানের মধ্যে যৌথ উদ্যোগ প্রতিষ্ঠার পাশাপাশি বিনিয়োগ ব্যাংকিং এবং খুচরা অর্থসহ আইসিআইসিআইয়ের বিভিন্ন গ্রুপের ব্যবসা প্রতিষ্ঠার পাশাপাশি গুরুত্বপূর্ণ ভূমিকা রেখেছিল। আইসিআইসিআই প্রোডেনশিয়াল লাইফ ইন্সুরেন্স কোম্পানির ব্যবস্থাপনা পরিচালক ও সিইও হিসাবে আইসিআইসিআই-র তার সর্বশেষ নিয়োগে, তিনি এটিকে ১ নম্বর বেসরকারি খাতের জীবন বীমা কোম্পানী তৈরির জন্য উল্লেখযোগ্যভাবে অবদান রাখেন ।
মৃদুলা গার্গ

মৃদুলা গার্গ (জন্ম ২৫ অক্টোবর ১৯৩৮) হলেন একজন ভারতীয় লেখক যিনি হিন্দি ও ইংরেজি ভাষায় লিখেন। তিনি হিন্দি ভাষায় ৩০টি বই লিখেছেন যেগুলোর মধ্যে আছে উপন্যাস, ছোটগল্প, নাটক ও প্রবন্ধ - এর মধ্যে তিনটি তিনি ইংরেজি ভাষায়ও নিয়ে এসেছেন। তার লেখনির জন্য তিনি সাহিত্য অকাদেমি পুরস্কার লাভ করেন।
মৃদুলা গার্গ ১৯৩৮ সালের ২৫ অক্টোবর জন্মগ্রহণ করেন। ১৯৬০ সালে তিনি অর্থনীতিতে স্নাতকোত্তর ডিগ্রি অর্জনের পর দিল্লি বিশ্ববিদ্যালয়ে তিন বছর অর্থনীতি বিষয়ে অধ্যাপনা করেন। তার লেখা বইসমূহ সমালোচকদের দৃষ্টি আকর্ষণ করেছে এবং ভারতীয় বিভিন্ন ভাষাসহ বিদেশী ভাষা যেমন, জার্মান, চেক, জাপানি ও ইংরেজি ভাষায় অনূদিত হয়েছে।
তিনি একজন কলাম লেখক হিসেবেও পরিচিত। তিনি পরিবেশ, নারী ইস্যু, শিশু নির্যাতন ও সহিত্য নিয়ে নিয়মিত লেখালেখি করেন। ১৯৮৫ থেকে ১৯৯০ সাল পর্যন্ত তিনি কলকাতা থেকে প্রকাশিত রবিবার ম্যাগাজিনে পরিবার নিয়ে লিখেছেন। ২০০৩ সালে থেকে ২০১০ সাল পর্যন্ত তিনি ইন্ডিয়া টুডে পত্রিকায় রম্য কলাম লিখেছেন ৭ বছর।
১৯৯০ সালের এপ্রিলে তিনি ইউনিভার্সিটি অব ক্যালিফোর্নিয়া, বার্কলের দক্ষিণ এশিয়া স্টাডিজ সেন্টারের সহকারী গবেষক হিসেবে কাজ করেছেন। এছাড়াও তাকে নিয়মিত বিশ্বের বিভিন্ন বিশ্ববিদ্যালয়ে নারী অধিকার, শিশু অধিকার ও পরিবেশ বিষয়ক বক্তৃতা দেওয়ার জন্য আমন্ত্রণ জানানো হয়। দেশিয় সাময়িকী ব্যতীত তিনি বিদেশী বিভিন্ন সাময়িকীতে কলাম লিখেন।
ফরহাত বানু

ফরহাত বানু ঢাকা নবাব পরিবারের একজন সদস্য এবং ব্রিটিশ ভারতে বঙ্গীয় আইন পরিষদের সদস্য ছিলেন। তার চাচা ছিলেন ঢাকার নবাব, স্যার খাজা সলিমুল্লাহ।
ফরহাত বানু ব্রিটিশ রাজ্যের বৃহত্তম আইনসভা বঙ্গীয় আইন পরিষদের সদস্য ছিলেন। তিনি মূল কমিটির সদস্য ছিলেন এবং কমিটিতে ২১ জন নারী সদস্যের একজন তিনি ছিলেন। তিনি বাঙালি বিধানসভায় ১৯৪৪ "সালের অরফানজেস এবং উইডো হোম অ্যাক্টের" সূচনা করেন। তিনি "নারী রক্ষী সমিতির" সচিব কুমুদিনী বসুকে বিলটির একটি কপি দেন । 
ফরহাত বানু ১৯১২ সালে ঢাকার নবাব পরিবারের খাজা শাহাবুদ্দিনের সাথে বিয়ে করেন। খাজা শাহাবুদ্দীন পাকিস্তানের উত্তর - পশ্চিম সীমান্ত প্রদেশের গভর্নর ছিলেন এবং পাকিস্তানের মন্ত্রিসভার একজন মন্ত্রী হিসেবে দায়িত্ব পালন করেছিলেন। খাজা শাহাবুদ্দিন ১৯৭৭ সালের ৯ ফেব্রুয়ারি পাকিস্তানের করাচীতে মারা যান। তার বাবা নবাবজাদা খাজা আতিকুল্লাহ ঢাকা নবাব পরিবারের সদস্য ছিলেন এবং তার চাচা স্যার খাজা সালেমুল্লাহ ছিলেন ঢাকার নবাব । তার ছেলে খাজা ওয়াসিউদ্দিন লেফটেন্যান্ট জেনারেল ছিলেন । তার অন্য ছেলে খাজা জাকিউদ্দিন ছিলেন পূর্ব পাকিস্তানের একজন ব্যাংকার। জাকউদ্দিন বিগম বিনো জাকউদ্দিনের সাথে বিয়ে করেছিলেন, তাদের দুই মেয়ে আলমাস জাকউদ্দিন ও ইয়াসমিন মুর্শেদ ও এক পুত্র জহেদ জাকউদ্দিন ছিলেন। তার স্বামীর ভাইপো, হাশমত আরা বেগম খন্দকার ফজলে সোবহানকে বিয়ে করেন, তাদের এক পুত্র, বিখ্যাত অর্থনীতিবিদ রেহমান সোবহান ।
আসমা সুলতানা

আসমা সুলতানা, (জন্ম অক্টোবর ২, ১৯৭৭) একজন বাংলাদেশী ডিজাইনার এবং ফ্যাশন উদ্যোক্তা হিসেবে পরিচিত। তিনি ১৯৯৭ সালে কর্মজীবন শুরু করেন। তিনি এবং তার স্বামী তানজিম আশরাফুল হক, ইন-হাউস ব্র্যান্ড তানজিম, জারজেন, এবং জোয়ান অ্যাশ নিয়ে বাংলাদেশের একটি ফ্যাশন রিটেইল কোম্পানি এক্সটেসি পরিচালনা করেন।
২০০৯ সালে সুলতানা জারজেইনকে একটি ইন-হাউস ব্র্যান্ড হিসেবে শুরু করেন এবং এরপর থেকে তিনি আরও বৈচিত্র্যময় গ্লোবাল, ফিউশন এবং দেশি পোশাকে তার লাইনগুলি প্রসারিত করেছেন। তিনি ২০১৫ সালে জোয়ান অ্যাশ নামে একটি নতুন আপ তৈরি করেন। যেটি কটিউর অনুপ্রাণিত আউট-ফিটের সঙ্গে মানানসই পোশাক তৈরি করার উপর দৃষ্টি আবদ্ধ করে।
ক্যালিফোর্নিয়ার লস এঞ্জেলেসের ২০১৬ প্রাইমটাইম এমি অ্যাওয়ার্ডে সুলতানাকে আমন্ত্রণ জানানো হয়, সেখানে তিনি প্রি এমিস গিফটিং সুইটে তার ব্র্যান্ডটি প্রদর্শিত করেন।
২০১৭ সালের ফেব্রুয়ারিতে সুলতানার লেবেল জোয়ান অ্যাশ মেডিসন স্কয়ার গার্ডেনে নিউইয়র্ক ফ্যাশন সপ্তাহে প্রিমিয়ারে অংশ নেন। 
২০১৮ সালের ৪ই সেপ্টেম্বর প্যারিসে জেসিকা মিন আনহের "ক্যাটওয়াক অন ওয়াটার" সিরিজের ৭ম বার্ষিকী উপলক্ষে সুলতানা তার ডিজাইনারের সাথে অংশ নেন।
বাংলাদেশের ফার্স্ট লেডি

ফার্স্ট লেডি বাংলাদেশের রাষ্ট্রপতির পত্নীকে দেওয়া অনানুষ্ঠানিক পদবী। বঙ্গমাতা শেখ ফজিলাতুন্নেছা মুজিব ছিলেন বাংলাদেশের প্রথম ফার্স্টলেডি। সাবেক প্রধানমন্ত্রী বেগম খালেদা জিয়া এবং জাতীয় সংসদের সাবেক বিরোধীদলীয় নেতা রওশন এরশাদ ফার্স্ট লেডি ছিলেন। রেবেকা সুলতানা বাংলাদেশের বর্তমান ফার্স্ট লেডি। বাংলাদেশের দীর্ঘসময় ধরে ফার্স্ট লেডি ছিলেন রাশিদা হামিদ।
প্রধানমন্ত্রীর স্বামীর বা স্ত্রীর নামের সাথে পদবিটি বিভ্রান্ত করা উচিত নয়।
ফার্স্ট লেডির দায়িত্ব হল রাষ্ট্রপতি বরাবর বিদেশী নেতাদের গ্রহণ এবং বিদেশী নেতার পত্নীর সঙ্গে কথা বলা এবং জাতির মানুষের কাছে একজন রোল মডেল হওয়া। তার আরেকটি কাজ হল সরকার হতে প্রণীত নীতি জনগণের সমর্থন পাওয়ার জন্য তা প্রচার করা এবং সামাজিক-অর্থনৈতিক পরিবর্তনের জন্য কাজ করা। এর একটি উদাহরণ রওশন এরশাদ। তিনি নারী অধিকার উন্নতির জন্য আহ্বান জানিয়েছেন। 
জাতীয় সংসদ হতে নিযুক্ত বাংলাদেশের রাষ্ট্রপতির অভিষেক শেষে ফার্স্ট লেডি তার কাজ ও অফিস গ্রহণ করেন। অভিষেক শেষে তিনি বঙ্গভবনে তার স্বামীর সাথে বসবাস করেন।
হোসনে আরা রহমান

হোসনে আরা রহমান (১৯৩৪ - ১৭ জুন, ২০১৭) বাংলাদেশের একজন বাংলাদেশী বিশিষ্ট ব্যক্তিত্ব, বাংলাদেশের প্রথম ফার্স্ট লেডি এবং সাবেক রাষ্ট্রপতি আবদুর রহমান বিশ্বাসের স্ত্রী ছিলেন। রহমান ১০ অক্টোবর, ১৯৯১ থেকে ৯ অক্টোবর, ১৯৯৬ সাল পর্যন্ত দেশের দশম ফার্স্ট লেডি হিসেবে কাজ করেন। 
তিনি ২০১৭ সালের ২৭ জুন ঢাকার ইউনাইটেড হাসপাতালে ৮৩ বছর বয়সে বয়সের জটিলতা থেকে মারা যান। তার স্বামী, সাবেক রাষ্ট্রপতি আবদুর রহমান বিশ্বাস, তাদের দুই মেয়ে, আখি বিশ্বাস ও রাখি বিশ্বাস, এবং তাদের পাঁচ পুত্রের মধ্যে জীবিত চারজন - মুনু বিশ্বাস, শামসুদ্দোজা কামাল বিশ্বাস, জামিলুর রহমান শিবলী বিশ্বাস, এবং মুঈদুর রহমান রোমেল বিশ্বাস। সিভিল এভিয়েশন অ্যান্ড ট্যুরিজম মন্ত্রী রাশেদ খান মেনন তার চাচাত ভাই ছিলেন। গুলশান থানার গুলশান আজাদ মসজিদে বনানী কবরস্থানে কবরস্থানের সঙ্গে তার অন্ত্যেষ্টিক্রিয়া অনুষ্ঠিত হয়। 
তার স্বামী আব্দুর রহমান বিশ্বাস, ৩ নভেম্বর, ২০১৭ সালে তার মারা যাওয়ার মাত্র কয়েক মাস পরে মারা যান। তাকে বনানী কবরস্থানে দাফন করা হয়েছিল।
ফ্লোর দে মারিয়া ভেগা সাপাতা

ফ্লোর দে মারিয়া ভেগা সাপাতা হলেন একজন পেরুভীয় আইনজীবী, যিনি দেশটির খনিতে অবৈধভাবে খনিজ সম্পদ উত্তোলন ও বন উজাড়ের বিরুদ্ধে কাজ করে চলেছেন। ২০১৯ সালে মার্কিন পররাষ্ট্র দফতর তাকে আন্তর্জাতিক সাহসী নারী পুরস্কার প্রদান করে।
ফ্লোর দে মারিয়া ভেগা সাপাতা আইন নিয়ে পড়াশোনা করেছেন। ১৯৮৪ সালে পেরুর রাজধানী লিমার ইউনিভার্সিদাদ ন্যাসিওনাল ফেডেরিকো ভিয়ারিয়াল থেকে স্নাতক ডিগ্রি অর্জন করেন। তিনি পেরুতে পরিবেশবাদী কর্মকাণ্ডের জন্য পরিচিত। তিনি ও তার সমমনা ব্যক্তিরা একসাথে কাজ করে থাকেন এবং তারা দেশটির খনিগুলোতে অবৈধভাবে খনিজ সম্পদ উত্তোলনকারী এবং বন উজাড়কারী ব্যক্তি/সংগঠনের বিরুদ্ধে মামলা লড়ে থাকেন। দেশটির বিভিন্ন সন্ত্রাসবাদী সংগঠন দেশটির খনিগুলো থেকে অবৈধভাবে খনিজ সম্পদ উত্তোলন ও বন উজাড় করে থাকে। ফ্লোর ডি মারিয়া ভেগা জাপাতা ও তার সমমনা ব্যক্তিরা ২০১৬ সালে খনি থেকে অবৈধভাবে খনিজ সম্পদ উত্তোলন ও বন উজাড় সম্পর্কিত ৫০০ মামলা দায়ের করেছেন।
২০১৯ সালে ফ্লোর দে মারিয়া ভেগা সাপাতা মার্কিন পররাষ্ট্র দফতর কর্তৃক প্রদত্ত আন্তর্জাতিক সাহসী নারী পুরস্কারে ভূষিত হন।
ইউরিকো কইকে

ইউরেকো কইকে (জন্ম: ১৫ জুলাই ১৯৫২) একজন জাপানি রাজনীতিবিদ। তিনি এখন টোকিও মেট্রোপলিটন সরকারকে সহযোগিতা করে যাচ্ছেন। তিনি ইতিপূর্বে ১৯৯৩-২০১৬ পর্যন্ত জাপান হাউস অব রিপ্রেজেন্টটেটিভ এর সদস্য ছিলেন।
জন্ম এবং বেড়ে ওঠেন ছোট শহর কৌবের নিকট আসহাইয়াতে। কোনান বালিকা জুনিয়র এেবং সিনিয়র বিদ্যালয়ে পড়ালেখা করেন। তার বাবা ছিলেন একজন ব্যবসায়ী।
১৯৯২ সালে জাপন নিউ পার্টি থেকে হাউস অব কাউন্সিলর নির্বাচিত হন। ১৯৯৩ সালে হাউস অব রিপ্রেজেন্টটেটিভ নির্বাচিত হন। ১৯৯৬ সালে পুনুরায় নির্বাচিত হন, নিউফন্টেয়ার পার্টি থেকে। তিনি ২০০২ সালে ফেডারেল ডেমোক্রেট পার্টিতে যোগদান করেন।
ম্যাগি গোবরান

ম্যাগি গোবরান (মামা ম্যাগি নামেও পরিচিত) হলেন একজন মিশরীয় কপ্টিক খ্রিষ্টান যিনি কায়রোভিত্তিক সংগঠন স্টিফেন্স চিলড্রেনের প্রতিষ্ঠাতা।
ম্যাগি গোবরানকে 'কায়রোর মাদার তেরেসা' বলে অভিহিত করা হয়। যিনি দেশটির দারিদ্র‍্যের শিকার শিশুদের নিয়ে কাজ করে চলেছেন। তিনি কায়রোর আমেরিকান বিশ্ববিদ্যালয়ে কম্পিউটার বিজ্ঞান বিষয়ে অধ্যাপনা করতেন। ১৯৮৯ সালে তিনি চাকরি ছেড়ে দেন। তিনি কপ্টিক অর্থোডক্স খ্রিষ্টান সম্প্রদায়ের 'পবিত্র কর্মী' হিসেবে যাত্রা শুরু করেন ও 'স্টিভেন্স চিলড্রেন' নামের একটি দাতব্য সংস্থা প্রতিষ্ঠা করেন। সংস্থাটি দেশটির বস্তিতে বসবাসকারী খ্রিষ্টান পরিবারের শিশুদের সহায়তা করে থাকে। এছাড়াও, সংস্থাটি মুসলিম ও বাহাই সম্প্রদায়ের দরিদ্র শিশুদের সহায়তা করে থাকে।
ম্যাগি গোবরান বিবাহিত। তার এক মেয়ে ও এক ছেলে আছে।
২০১২ সালে ম্যাগি গোবরান নোবেল শান্তি পুরস্কারের জন্য মনোনীত হয়েছিলেন। তিনি ২০১৯ সালে তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার লাভ করেন।
রাজগোদা রেলওয়ে স্টেশন

রাজগোদা রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি রাজগোদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ৮২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ১৫ কি.মি. দূরে স্টেশনটি অবস্থিত।
রাজগোদা রেলওয়ে স্টেশনটি পশ্চিমবঙ্গের ৪১ নং জাতীয় সড়ক, রাজগোদা তে অবস্থিত। স্টেশন কোড হল (আরজিএ)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি শহীদ মাতঙ্গিনী, রঘুনাথবাড়ী এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, হাওড়া-তমলুক লোকাল, পাঁশকুড়া-দীঘা লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়।
২০১৬–১৭ অস্ট্রেলিয়া ক্রিকেট দলের নিউজিল্যান্ড সফর

অস্ট্রেলিয়া ক্রিকেট দল তিনটি একদিনের আন্তর্জাতিক খেলার জন্য নিউজিল্যান্ড সফর করে, যা জানুয়ারি থেকে ফেব্রুয়ারি ২০১৭-এ অনুষ্ঠিত হয়।
শাহনাজ পারভীন

শাহনাজ পারভীন (জন্ম ১৫ই আগস্ট ১৯৯১) বাংলাদেশ এর ২০১১-১২ বাংলাদেশের ক্রিকেট মৌসুম থেকে একজন মহিলা ক্রিকেটার। শাহানাজ ডানহাতি ব্যাটসম্যান এবং ডানহাতি অফ ব্রেক বোলার। তিনি বাংলাদেশ জাতীয় মহিলা ক্রিকেট দল একদিনের আন্তর্জাতিক এবং টুয়েন্টি২০ আন্তর্জাতিক এর প্রতিনিধিত্ব করেছেন। ক্লাব পর্যায়ে তিনি এভি স্পোর্টিং ক্লাব মহিলা, গুলশান যুব ক্লাব মহিলা ও আনসার ও গ্রাম প্রতিরক্ষা দল মহিলা হিসাবে খেলেছেন।
নাদিয়া আহমেদ

নাদিয়া আহমেদ (জন্ম: ৩১ আগস্ট ১৯৮২) একজন বাংলাদেশী টেলিভিশন অভিনেত্রী এবং নৃত্যশিল্পী। ১৯৮৬ সালে বিটিভি শিশু অনুষ্ঠান "শিশুমেলা" দিয়ে তার টিভির অভিষেক ঘটে।
নাদিয়া ভিকারুননিসা নূন স্কুল এন্ড কলেজে পড়াশুনা করেছেন। ২০০৮ অভিনেতা মনির খান শিমুলের সাথে নাদিয়া বিয়ে করেছিলেন এবং তা ২০১৩ সালের নভেম্বরে তাদের মৌখিক বিচ্ছেদ ঘটে। তারা ৫ বছর একসাথে ছিলেন। এবং শেষে, তারা ডিসেম্বর ২০১৩ সালে তালাকপ্রাপ্ত হয়েছেন। ১৪ জানুয়ারী ২০১৬ তারিখে তিনি একটি ব্যক্তিগত পরিবারের অনুষ্ঠানে অভিনেতা এবং মডেল এফএস নাঈমের সাথে বিয়ে করেন। ১৬ই জানুয়ারী গুলশান ক্লাব এ তাদের অভ্যর্থনা অনুষ্ঠান হয়।
২০১৭–১৮ সংযুক্ত আরব আমিরাতে শ্রীলঙ্কা বনাম পাকিস্তান ক্রিকেট দল

শ্রীলঙ্কা ক্রিকেট দল দুইটি টেস্ট ক্রিকেট, পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য পাকিস্তানের বিরুদ্ধে সংযুক্ত আরব আমিরাত সফর করে, যা সেপ্টেম্বর থেকে অক্টোবর ২০১৭-এ অনুষ্ঠিত হয়।
মারজান (সঙ্গীতশিল্পী)

শাহলা সাফি জামির (), (জন্ম ১৯৪৮) যিনি মারজান () নামেই ব্যাপক পরিচিত, একজন ইরানি গায়ক এবং সাবেক অভিনেত্রী। ১৯৭৯ সালের ইসলামি বিপ্লব তার কর্মজীবন বাধাগ্রস্থ করে এবং পরবর্তীতে ২০০৬ সাল পর্যন্ত ২৭ বছর তিনি কর্মজীবন চালিয়ে যেতে পারেন নি।
শাহলা সাফি জামির ১৯৪৮ সালে ইরানের ফর্স প্রদেশের শিরাজ শহরে জন্ম নেন।
মারজান ব্যক্তিগত জীবনে ইরানি চলচ্চিত্র পরিচালক ফারেদুন জৌরাক-কে বিয়ে করেছেন। ১৯৭৯ সালের ইসলামি বিপ্লবের পর তার কর্মজীবন থেমে যায়। তিনি ইরান ত্যাগ করে মার্কিন যুক্তরাষ্ট্রের লস অ্যাঞ্জেলেসে চলে আসেন এবং বর্তমান কাল পর্যন্ত এখানেই বাস করছেন।
মারজানের গান জনপ্রিয় গান "কাভির-এ দেল" মুক্তির পর ২০০৯ সালে ফাইন্ডার কেপার রেকর্ডস কর্তৃক "প্রমেগ্রানেটস - পার্সিয়ান পপ, ফাঙ্ক, ফোক অ্যান্ড সাইক অব দ্য সিক্সটিজ অ্যান্ড সেভেন্টিজ" ("Pomegranates - Persian Pop, Funk, Folk and Psych of the 60s And 70s") অ্যালবামে এবং ২০১২ সালে ফারাওয়ে সাউন্ড কর্তৃক "খানা খানা- ফাঙ্ক, সাইকেডেলিক অ্যান্ড পপ ফ্রম দি ইরানিয়ান প্রি-রিভ্যুল্যুশন জেনারেশন" ("Khana Khana - Funk, Psychedelia And Pop from the Iranian Pre-Revolution Generation") পুনরায় সঙ্কলিত হয়েছে।
নাদিয়া আলমাডা

২০০৪ সালে "বিগ ব্রাদারের" পঞ্চম সিরিজে আলমাডা প্রতিদ্বন্দ্বিতা করেছিল। "বিগ ব্রাদার" হাউসে ৭১ দিন পর, তিনি বিজয়ী হিসেবে আবির্ভূত হন। তিনি মোট ভোটের ৭৪% এবং £ ৬৩,৫০০ জিতেছেন।
আলমাডা মদিরার পর্তুগিজের দ্বীপে রিবেরা ব্রায়ে জন্মগ্রহণ করেন।
নাফিসা কামাল

নাফিসা কামাল একজন বাংলাদেশী ব্যবসায়ী ও ক্রিকেট ফ্র্যাঞ্চাইজির মালিক। কামাল একজন আগ্রহী ক্রিকেট পৃষ্ঠপোষক এবং তিনি বাংলাদেশের অন্যতম সফল ক্রিকেট দল কুমিল্লা ভিক্টোরিয়ান্সের মালিক। তিনি বাংলাদেশের ইতিহাসে প্রথম মহিলা যিনি একটা ক্রিকেট ফ্র্যাঞ্চাইজির মালিক।
নাফিস কামাল ঢাকায় জন্মগ্রহণ করেন! এডইএক্সসিইএল ইন্টারন্যাশনাল থেকে ও-লেভেল এবং এ-লেভেল সম্পন্ন করেন। এবং নর্থওয়েস্টার্ন ইউনিভার্সিটির উচ্চ মাধ্যমিক গবেষণার পর ম্যাসাচুসেটস ইন্সটিটিউট অফ টেকনোলজির (এমআইটি) মার্কিন যুক্তরাষ্ট্র পড়াশোনা করে। তিনি শীর্ষ র্যাঙ্কযুক্ত ছাত্রদের মধ্যে একজন ছিলেন এবং শিল্প ও শিক্ষাবিদদের মধ্যে অনেক পুরস্কার তিনি জিতেছিলেন। তিনি বাংলাদেশে ফিরে এসে দেশে পারিবারিক ব্যবসা প্রতিষ্ঠানের যোগ দেন। তিনি তার পিতা এএইচএম মুস্তফা কামাল এর পদমর্যাদা অনুসরণ করেছেন, যিনি অত্যন্ত বিখ্যাত এবং সফল একজন ব্যবসায়ী উদ্যোক্তা, ক্রীড়া সংগঠক এবং রাজনীতিবিদ। কামাল শেখ হাসিনার চতুর্থ মন্ত্রিসভায় অর্থমন্ত্রী হিসেবে দায়িত্ব পালন করেছেন। পূর্বে তিনি পরিকল্পনা মন্ত্রী হিসেবে নিযুক্ত ছিলেন। তিনি কুমিল্লা-১০ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। তিনি লোটাস-কামাল গ্রুপের প্রতিষ্ঠাতা, যেখানে নাফিসা বর্তমানে ব্যবসা পরিচালনা ও সম্প্রসারণের শীর্ষস্থানীয় অবস্থানে রয়েছেন। কামাল বাংলাদেশ ক্রিকেট বোর্ডের সভাপতি, এশিয়ান ক্রিকেট কাউন্সিল এবং আন্তর্জাতিক ক্রিকেট কাউন্সিলের দায়িত্ব পালন করেছেন। 
২০১২ সালের বিপিএলের প্রথম সংস্করণে তিনি ফ্র্যাঞ্চাইজ সিলেট রয়্যালসের পরিচালক হিসেবে ক্রিকেটে তার পেশাদারি অংশগ্রহণ শুরু করেন। বিপিএলের তৃতীয় সংস্করণ থেকে তিনি নিজের জন্মস্থানে তার পূর্বপুরুষের বাড়িতে সম্মান দেখাতে কুমিল্লা ভিক্টোরিয়ান প্রতিষ্ঠা করেন। কুমিল্লা বিজয়ীরা তাদের অভিষেক মৌসুমে চ্যাম্পিয়নদের পরাজিত করে। নাফিসা কামালের গতিশীল নেতৃত্বাধীন দলটি ২০১৩ সালের বিপিএল শিরোপা জিতেছিল। কুমিল্লা ভিক্টোরিয়ানের চেয়ারপারসন হিসেবে তিনি ৪টি বিপিএল ম্যাচে ২টিতে জিতেছিলেন। নাফিসা লোটাস কামাল গ্রুপের পরিচালক হিসেবেও কাজ করছেন। তিনি রিয়েল এস্টেট, আইটি পরিচালনা করেন এবং এল কে গ্রুপের মানব সম্পদ নিয়োগের ব্যবসা করেন। নাফিসা এশিয়া প্যাসিফিক জেনারেল ইন্সুরেন্স ও ফার্মার ব্যাংক লিমিটেডের পরিচালক-বোর্ডেও রয়েছেন 
নাফিসা কামাল এর স্বামী সৈয়দ আসিফ। তিনি স্থানীয় ক্রিকেটারদের উত্সাহ ও বিকাশের জন্য ক্রিকেট একাডেমি পরিচালনা করেন। তিনি দাতব্য কাজের সাথেও জড়িত।
তানজিমা হাশেম

তানজিমা হাশেম বুয়েটের একজন বাংলাদেশী অধ্যাপক। তিনি উন্নয়নশীল বিশ্বের পাঁচ জন নারী বিজ্ঞানীর একজন। তিনি ২০১৭ সালে এলসেভিয়ার ফাউন্ডেশন অ্যাওয়ার্ডস জিতেছেন। তার গবেষণা মূলত ব্যবহারকারীদের স্থান বেসিক সেবায় ব্যবহারকারির গোপনীয়তা রক্ষার বিষয়ে। , তিনি ২০১৪ সালে কম্পিউটারে নারীদের উপর প্রথম কর্মশালার আয়োজনের জন্য সুপরিচিত হোন। 
২০০৪ সালে বুয়েটের কম্পিউটার বিজ্ঞান ও প্রকৌশলে বিষয়ে স্নাতক হন। ২০০৬ সালে তিনি মাস্টার্স ডিগ্রী অর্জন করেন। ২০১১ সালে অস্ট্রেলিয়ার মেলবোর্ন বিশ্ববিদ্যালয় থেকে ডক্টরেট ডিগ্রি গ্রহণ করেন। তিনি ২০১২ সাল থেকে ২০১৭ সাল পর্যন্ত মেলবোর্নে একাডেমিক গবেষণা পরিদর্শক হিসাবে কাজ করেছেন।
হাসিবুন নাহার

হাসিবুন নাহার একজন বাংলাদেশী গণিত গবেষক ও শিক্ষাবিদ। ২০১৮ সালের ফেব্রুয়ারিতে, তিনি উন্নয়নশীল দেশগুলোর পাঁচ জন নারীদের মাঝে একজন ছিলেন, যিনি ওএসএসডি-এলসেভিয়ার ফাউন্ডেশন পুরস্কার পান । তার গবেষণা কীভাবে সুনামির আগে আবহাওয়ার পূর্বাভাস দেওয়ার সেবা আরও উন্নত করা যায়। তিনি বর্তমানে ব্র্যাক বিশ্ববিদ্যালয়ের, ঢাকায় গণিত বিভাগের অধ্যাপক হিসাবে রয়েছেন ।
দেবলা মিত্র

দেবালা মিত্র (১৪ ডিসেম্বর ১৯২৫ – ২ ডিসেম্বর ২০০৫) একজন ভারতীয় প্রত্নতত্ত্ববিদ। তিনি ১৯৮১ থেকে ১৯৮৩ সাল পর্যন্ত ভারতের প্রত্নতাত্ত্বিক জরিপের (এএসআই) মহাপরিচালক হিসাবে দায়িত্ব পালন করেন। তিনি প্রথম নারী প্রত্নতত্ত্ববিদ এএসআই প্রধান।
দেবলা মিত্র ১৯২৫ খ্রিস্টাব্দের ১৪ ডিসেম্বর বেঙ্গল প্রেসিডেন্সির (বর্তমানে বাংলাদেশ) খুলনার আজগড়া গ্রামে জন্মগ্রহণ করেন। পিতা রাখালচন্দ্র পাল ও মাতা শৈলবালা দেবী। খুলনা গার্লস স্কুলে পড়াশোনা করেন। ১৯৪০ খ্রিস্টাব্দে ম্যাট্রিক পাশ করেন। অল্প বয়সেই তার বিবাহ হয় মোহনলাল মিত্রের সঙ্গে। সংসার কর্মের সঙ্গে তিনি অদম্য নিষ্ঠায় পড়াশোনা করেছেন। আই এ, বি এ ও প্রথম শ্রেণীতে দ্বিতীয় হয়ে প্রাচীন ভারতীয় ইতিহাস নিয়ে এম এ পাশ করেন কলকাতা বিশ্ববিদ্যালয় থেকে ১৯৪৬ খ্রিস্টাব্দে। ১৯৫০-৫২ খ্রিস্টাব্দে রিসার্চ স্কলার হিসাবে কলকাতা বিশ্ববিদ্যালয়েই কর্মরত থাকেন। ১৯৬৩ খ্রিস্টাব্দে তিনি তেলকুপির মন্দিরের উপর গবেষণা করে গ্রিফিথ পুরস্কার লাভ করেন। 
মিত্র ১৯৪০-এর দশকে এএসআই-তে যোগ দেন এবং ১৯৮১ সালে বি কে থাপারের মহাপরিচালক পদে অধিষ্ঠিত হওয়ার আগে এএসআই এর অতিরিক্ত মহাপরিচালক হিসাবে দায়িত্ব পালন করেন।
পিনাকোথেক ডের মর্ডান

পিনাকোথেক ডের মর্ডান(, "আধুনিক পিনাকোথেক") হলো "কুন্সতারিয়াল" মিউনিখের কেন্দ্রে অবস্থিত একটি অাধুনিক শিল্প জাদুঘর। স্থানীয়রা এটিকে অনেক সময় "দ্রিত্তে" (তৃতীয়) "পিনাকোথেক" বলে থাকে। কারণ এটি নতুন এবং পুরাতন পিনাকোথেকের পর তৈরি করা হয়। এটি আধুনিক শিল্পের জন্য পৃথিবীর সবচেয়ে বড় জাদুঘরগুলোর একটি।
পিনাকোথেক ডের মডার্ন নকশা করেছেন জার্মানির স্থাপত্যশিল্পী স্টিফেন ব্রাউনফেলস। দীর্ঘ ৭বছর নির্মাণের পর ২০০২সালের সেপ্টেম্বের এর অভিষেক ঘটে। ২২,০০০বর্গ মিটার জায়গা জুড়ে বিস্তৃত এই ভবন নির্মাণে খরচ হয় $১২০মিলিয়ন। নকশা এবং খরচ সম্পর্কিত আপত্তির কারণে এই ভবন নির্মাণেে প্রায় এক দশক দেগপ যায়। জাদুঘরটি শিল্প, স্থাপত্য, নকশা এবং কাগজের কাজের মাধ্যমে বিভক্ত।
প্রথম তলার শিল্প সংগ্রহে, উপর থেকে প্রাকৃতিক আলো আসার ব্যবস্থা রয়েছে। তাছাড়া, কম্পিউটার নিয়ন্ত্রিত লাইটও রয়েছে যা ছাই রঙের মেঝে ও সাদা দেয়ালের মাঝে ছায়াবিহীন পরিবেশের সৃষ্টি করে।
আধুনিক শিল্পকলার সংগ্রহশালা ১৯২৫সালে প্রতিষ্ঠিত হয়। প্রায় ৭০,০০০ শৈল্পিক নকশা এবং গ্রাফিক নকশা নিয়ে "নতুন স্যামলুঙ্গ" বর্তমানে ২০শতকের পৃথিবীর এক অন্যতম জাদুঘর এবং এটি শৈল্পিক নকশার সবচেয়ে বড় জাদুঘরের একটি। সংগ্রহের বাড়তি অংশ পিনাকোথেক ডের মর্ডানের নিচ তলায় প্রদর্শিত হয়। তাছাড়া, এখানে যানবাহন নকশা, কম্পিউটারের সংস্কৃতি ও প্রদর্শিত হয়।
কাগজের কাজের মূল রয়েছে উইটেলসবাচ সংগ্রহশালাতে, বিশেষ করে চার্লস থিয়োডোর (বাভারিয়ার নির্বাচক) এর ছাপা কক্ষের সংগ্রহশালাতে। নিচ তলায় জার্মানির কাগজের কাজের গুরুত্বপূর্ণ সংগ্রহ প্রদর্শন করা হয়। এগুলোর মধ্যে রয়েছে পুরোনো জার্মান, ডাচ এবং ইতালিয়ান চিত্রাঙ্কন (যাদের মধ্যে রয়েছে আলবৃরেকট দুরের, রেমব্রান্ট, মিশেলাঙ্গেলো এবং লিওনার্দো দ্যা ভিঞ্চির কাজ) এবং ১৯-২১শতকের আন্তর্জাতিক চিত্রাঙ্কন। যেমনঃ পল সিজান্নে, হেনরি মাতিস্সে, পল ক্লি এবং ডেভিড হকনে।
বাভারিয়ার রাজা দ্বিতীয় লুডউইগ এর সাহায্যে মিউনিখ প্রযুক্তি বিশ্ববিদ্যালয়ের জাদুঘরটি ১৮৬৮সালে প্রতিষ্ঠিত হয়। আর এটি বর্তমানে জার্মানিতে সবচেয়ে বড় জাদুঘর। এই জাদুঘরটি ১ম তলায় প্রদর্শনী দেখায়। এর সংগ্রহশালায় প্রধানত চিত্র, ছবি, নকশা, কম্পিউটার এনিমেশন এবং বিখ্যাত স্থাপত্যবিদদের কাজকে প্রদর্শন করা হয়ে থাকে।
অদিতি লাহিড়ি

অদিতি লাহিড়ি (জন্ম কলকাতা, ১৯৫২ সালে জন্মগ্রহণ করেন) একজন জার্মান ভাষাবিদ। এবং ২০০৭ সাল থেকে অক্সফোর্ড বিশ্ববিদ্যালয়ে ভাষাতত্ত্বের চেয়ারম্যান। তিনি অক্সফোর্ডের সোমবারিল কলেজের ফেলো হিসাবে রয়েছেন। তার গবেষণার প্রধান আগ্রহগুলি হল ধ্বনিতত্ত্ব, ধ্বনিবিজ্ঞান, ঐতিহাসিক ভাষাতত্ত্ব, মনোভাষাবিজ্ঞান এবং স্নায়ুভাষাবিজ্ঞান।
লাহরি ভারতের কলকাতায় ১৪ জুলাই ১৯৫২ সালে জন্মগ্রহণ করেন। তিনি কলকাতার বেথুন কলেজে এবং পরে কলকাতায় পড়াশোনা করেন । তিনি দুই বার কলকাতা বিশ্ববিদ্যালয় থেকে তুলনামূলক ভাষাবিদ্যা এবং ব্রাউন বিশ্ববিদ্যালয়ের ভাষাতত্ত্বের উপরে ডক্টরেট ডিগ্রি অর্জন করেন।
লাহিরি ইউনিভার্সিটি অব ক্যালিফোর্নিয়া, লস অ্যাঞ্জেলস এবং ক্যালিফোর্নিয়া বিশ্ববিদ্যালয় থেকে শিক্ষালাভ করেন এবং নেদারল্যান্ডসের ম্যাক্স প্ল্যানক ইন্সটিটিউট ফর সাইকোলিংউইস্টিক্সে গবেষক বিজ্ঞানী হিসাবে এবং কনস্টেঞ্জ বিশ্ববিদ্যালয়ের অধ্যাপক হিসাবে কাজ করেছেন। 
তিনি ২০০৭ সাল থেকে অক্সফোর্ড বিশ্ববিদ্যালয়ের ভাষাবিদ্যা বিভাগের চেয়ারম্যান হিসেবে এবং অক্সফোর্ডের সোমবারিল কলেজের ফেলো হিসেবে রয়েছেন। 
তিনি এখন ইউরোপীয় গবেষণা পরিষদ কর্তৃক অর্থায়িত মরফন প্রকল্পের (রেসল্ভিং মরফো-ফোনোলোজিক্যাল অল্টার্নেশন: হিস্টরিকাল, নিউরোলিঙ্গুইস্টিক, এন্ড কম্পিউটেশনাল অপপ্রয়াচেস) ভাষা এবং মস্তিষ্কের ল্যাবের পরিচালক এবং প্রধান তদন্তকারী। 
২০০৭ সালে, লাহিড়ি একাডেমিয়া ইউরোপিয়ার সদস্য নির্বাচিত হন। ২০১০ সালে, তিনি ব্রিটিশ একাডেমি (FBA) এর ফেলো নির্বাচিত হন । 
২০০০ সালে তিনি গটফ্রেড উইলহেল লিবনিজ পুরস্কার পান।
ইলজে জাউনাল্কস্নে

ইলজে জাউনাল্কস্নে হলেন লাটভিয়ার একজন সাংবাদিক, যিনি সাম্প্রতিক ঘটনাবলি সংক্রান্ত অনুষ্ঠান "ডি ফ্যাক্টো" উপস্থাপনা করতেন।
ইলজে জাউনাল্কস্নে ১৯৭৬ সালের ১৯ নভেম্বর লাটভিয়ার জুরমালায় শহরে জন্মগ্রহণ করেন। তিনি লাটভিয়ার রাজধানী রিগায় অবস্থিত লাটভিয়া বিশ্ববিদ্যালয়ে পড়াশোনা করেছিলেন।
২০০৬ সালের মার্চে তার উপস্থাপিত "ডি ফ্যাক্টো" অনুষ্ঠানে লাটভিয়ার বিভিন্ন রাজনৈতিক দলের রাজনীতিবিদদের অর্থের বিনিময়ে ভোট ক্রয়ের খবর প্রকাশিত হয়। এই ঘটনার পরিপ্রেক্ষিতে, দেশটির এক মন্ত্রীকে পদত্যাগ করতে হয়, ভোট ক্রয়ের দায়ে দেশটির কিছু উচ্চপর্যায়ের রাজনীতিবিদ অভিযুক্ত হন। এরপর, তার ফোনে আড়িপাতা হয়।
তার ব্যক্তিগত স্বাধীনতার উপরে হস্তক্ষেপ সংঘটিত হবার দরুন তিনি সরকারের বিরুদ্ধে আদালতে যান;
এ ধরনের ঘটনা দেশটিতে প্রথমবারের মত সংঘটিত হয়। তিনি মামলায় জিতেন এবং তার ফোনে আড়িপেতে তার ব্যক্তিগত স্বাধীনতায় হস্তক্ষেপ করার দরুন তাকে এক লক্ষ লাটস (এক লক্ষ সাতাশি হাজার মার্কিন ডলার) ক্ষতিপূরণ প্রদানের নির্দেশ দেয় দেশটির আদালত।
তাকে ২০০৭ সালে আন্তর্জাতিক সাহসী নারী পুরস্কার প্রদান করা হয়। তিনি গর্ভবতী থাকার দরুন অনুষ্ঠান্র উপস্থিত থেকে নিজে পুরস্কার গ্রহণ করতে পারেন নি।
কামরুন নাহার

কামরুণ নাহার একজন বাংলাদেশী মৃত্তিকা বিজ্ঞানী এবং পরিবেশবাদী। তিনি বাংলাদেশের একটি বিশিষ্ট জৈব জ্বালানী গবেষক, তার গবেষণা ও প্রকাশনাগুলি বাড়ির জেনারেটরগুলিতে বিদ্যুৎ সরবরাহের জন্য ব্যবহৃত হয়। কার্বন এবং সালফার নির্বীজন জৈব জ্বালানী উৎপাদন করে পেট্রোলিয়াম ভিত্তিক বিদেশী তেলের উপর নির্ভরতা কমিয়ে আনার লক্ষ্যে কাজ করছেন তিনি। 
তিনি বাংলাদেশ এশিয়াটিক সোসাইটির একজন নির্বাচিত সদস্য। এছাড়াও তিনি ২০০৩ বাংলাদেশে পরিবেশগত পেশাদারদের ইনস্টিটিউটের সাবেক সচিব ছিল। 
১৯৬১ সালে কুমিল্লার মুন্সীবাড়ি পরিবারে তার জন্ম হয়েছিল। জনপ্রিয় লেখক সালেহ উদ্দিন তার বড় ভাই। তিনি রাইহানুল আবেদিনের কন্যা। ইডেন কলেজ থেকে স্নাতক ডিগ্রি লাভের পর তিনি ১৯৭৭ সালে ঢাকা বিশ্ববিদ্যালয়ের মৃত্তিকা বিভাগ, পানি ও পরিবেশ বিভাগে পড়াশুনা করেছেন। ১৯৭৮ সালে তিনি প্রফেসর ড. ইয়াজউদ্দিন আহম্মেদের অধীনে মৃত্তিকা রসায়ন বিষয়ে গবেষণা করেন । ১৯৮১ সালে তিনি সোয়েল সায়েন্সে বি.এস ডিগ্রি অর্জন করেন এবং ১৯৮২ সালে মাটি রসায়নে এম.এস ডিগ্রি অর্জন করেন। ১৯৮১ সালে মুহাম্মদ শহীদ সরওয়ারের সাথে তার বিয়ে হয়েছিল। একই বছর তিনি ঢাকা শিক্ষা বোর্ডের প্রথম শ্রেণীর সম্মাননা পুরস্কার পেয়েছিলেন। 
১৯৯৭ সালে তিনি অস্ট্রিয়ার ভিয়েনাতে, প্রাকৃতিক সম্পদ ও জীবন বিজ্ঞান বিশ্ববিদ্যালয়ের পিএইচডি বিভাগে ফলিত প্ল্যান্ট সায়েন্সেস এবং প্ল্যান্ট বায়োটেকনোলজি ডিপার্টমেন্টে যোগ দেওয়ার জন্য ইউরোপ যান। তিনি মার্কিন যুক্তরাষ্ট্রের ফ্লোরিডা বিশ্ববিদ্যালয় এবং ওয়াশিংটন স্টেট ইউনিভার্সিটির একজন ভ্রাম্যমাণ পণ্ডিত ছিলেন।
ভিক্টোরিয়া ফ্রমকিন

ভিক্টোরিয়া ফ্রমকিন (১৬ মে, ১৯২৩ - ১৯ জানুয়ারী, ২০০০) একজন মার্কিন ভাষাবিদ যিনি ইউসিএলএ-তে অধ্যাপনা করতেন। তিনি জিহ্বাস্খলন, শ্রবনত্রুটি, এবং বাকত্রুটি এবং ধ্বনিতত্ত্বে এর প্রয়োগ, অর্থাৎ মস্তিষ্কের উপর এর প্রভাব নিয়ে অধ্যয়ন করতেন।
ফ্রমকিন ১৬ই মে, ১৯২৩ সালে "ভিক্টোরিয়া আলেকজান্ড্রা ল্যান্ডিশ" হিসাবে পাসেইক, নিউ জার্সিতে জন্মগ্রহণ করেন।
১৯৪৪ সালে তিনি বার্কলে ক্যালিফোর্নিয়া বিশ্ববিদ্যালয়ের অর্থনীতিতে স্নাতক ডিগ্রি অর্জন করেন।
তিনি ১৯৪৮ সালে পাসেইকের তাঁঁর শৈশবের বন্ধু জ্যাক ফ্রমকিন কে বিয়ে করেন এবং তারা ক্যালিফোর্নিয়ার লস এঞ্জেলেসে বসবাস শুরু করেন।
তিনি ৩০-এর দশকের শেষের দিকে ভাষাবিজ্ঞান শিখতে স্কুলে ফিরে যাওয়ার সিদ্ধান্ত নেন। তিনি ইউসিএলএতে নথিভুক্ত হন, ১৯৬৩ সালে তার মাস্টার্স এবং ১৯৬৫ সালে তাঁঁর পিএইচডি পান। তাঁঁর থিসিসের শিরোনাম ছিল "সাম ফোনেটিক স্পেসিফিকেশান্স অফ লিঙ্গুইস্টিক ইউনিটস: অ্যান ইলেক্ট্রোমায়োগ্রাফিক ইনভেস্টিগেশান"। একই বছর, তিনি ইউসিএলএ-তে ভাষাতত্ত্ব বিভাগের অনুষদের সাথে যোগ দেন।
তাঁঁর গবেষণার প্রধান বিষয়বস্তু ছিল বাকত্রুটি এবং জিহ্বাস্খলন।
তিনি জিহ্বাস্খলনের ১২,০০০ এরও বেশি উদাহরণ সংগ্রহ করেছিলেন, যা বেশ কয়েকটি পণ্ডিত প্রকাশনাগুলিতে বিশ্লেষণ করা হয়েছে, বিশেষত তাঁঁর ১৯৭১ সালের "ল্যাঙ্গুয়েজ" নিবন্ধ এবং একটি সম্পাদনাকৃত লেখা, "স্পীচ এরার্স অ্যাজ লিঙ্গুইস্টিক এভিডেন্স"।
১৯৭১ থেকে ১৯৭৫ সাল পর্যন্ত ফ্রমকিন ভাষাবিজ্ঞান গবেষক দলের একটি অংশ ছিলেন যারা জেনি নামে এক "বন্য শিশু" বাচনভঙ্গি অধ্যয়ন করছিলেন।
জেনি তার জীবনের প্রথম ১৩ বছর তীব্র বিচ্ছিন্নতায় কাটিয়েছিল, এবং ফ্রমকিন এবং তাঁঁর সহযোগীরা আশা করেছিলেন যে জেনির ঘটনাটা জটিল সময়ের পর ভাষা অধিগ্রহণ প্রক্রিয়াটির উপর আলোকপাত করবে। তবে এই গবেষণায় জেনির যত্ন সম্পর্কিত অসন্তোষের বিরোধিতা এবং ন্যাশনাল ইনস্টিটিউট অফ মেন্টাল হেলথ থেকে অর্থায়ন হ্রাসের পর এই গবেষণাটি বন্ধ হয়ে যায়। ফ্রমকিন জেনির ভাষাগত উন্নয়নের বিষয়ে বিভিন্ন লেখা প্রকাশ করেছেন।
১৯৭৪ সালে, ফ্রমকিনকে শিশু টেলিভিশন ধারাবাহিক "ল্যান্ড অফ দ্য লস্ট"-এর প্রযোজক দ্বারা পাকুনি নামক আদিম গুহামানব/ প্রাইমেটদের একটি নির্মিত ভাষা তৈরি করার জন্য কমিশন করা হয়।
ফ্রমকিন এই ধারাবাহিকের জন্য ৩০০-শব্দের শব্দভান্ডার এবং বাক্য গঠনের নিয়ম তৈরি করেছিলেন এবং ধারাবাহিকের প্রথম দুটি মরশুমের জন্য তার তৈরি পাকুনি ভাষাতে স্ক্রিপ্ট অনুবাদ করেছিলেন।
ব্লেড নামক অ্যাকশন-কল্পবিজ্ঞান চলচ্চিত্রের জন্য তিনি সেই চলচ্চিত্রের ভ্যাম্পায়ারগুলির জন্য আরেকটি নির্মিত ভাষা তৈরি করেছিলেন।
তিনি ক্যালিফোর্নিয়া বিশ্ববিদ্যালয়ের স্নাতক কর্মসূচির প্রথম মহিলা ভাইস চ্যান্সেলর হন।
তিনি ১৯৮০ থেকে ১৯৮৯ সাল পর্যন্ত এই পদে ছিলেন। ১৯৮৫ সালে তিনি লিঙ্গুইস্টিক সোসাইটি অফ আমেরিকার সভাপতি নির্বাচিত হন। তিনি একাডেমি অফ এফেশিয়ার পরিচালক বোর্ডের সভাপতিও ছিলেন। ১৯৯৬ সালে তিনি ন্যাশনাল একাডেমী অফ সায়েন্সেসের সদস্যপদে নির্বাচিত হন।
১৯শে জানুয়ারী, ২০০০ সালে ৭৬ বছর বয়সে কোলোন ক্যান্সারে মারা যান ফ্রমকিন। ২০০১ সালে লিঙ্গুইস্টিক সোসাইটি অফ আমেরিকা তার সম্মাননায় "ভিক্টোরিয়া এ ফ্রমকিন প্রাইজ ফর ডিস্টিঙ্গুইশড সার্ভিস" পুরস্কার প্রবর্তন করে।
ফ্রমকিন ভাষাতত্ত্বের যে ক্ষেত্রে অবদান রেখেছেন তা বাকত্রুটি হিসাবে পরিচিত। তিনি "ফ্রমকিন স্পীচ এরার ডেটাবেস" নামক একটি ডেটাবেস তৈরি করেছেন, যার জন্য তথ্য সংগ্রহ এখনো চলছে। ফ্রমকিন নয় ধরনের বাকত্রুটির হিসাব দিয়েছিলেন।
ফ্রমকিন মতবাদ দিয়েছিলেন জিহ্বাস্খলন বিভিন্ন স্তরে হতে পারে, যেমন বাক্যগঠন স্তরে, বাক্যাংশ স্তরে, ধ্বনিতাত্ত্বিক স্তরে।
তিনি বিশ্বাস করতেন যে জিহ্বাস্খলনগুলি বিভিন্ন প্রক্রিয়ার মাধ্যমে ঘটতে পারে।
সায়নী দত্ত

সায়নী দত্ত হচ্ছেন একজন বাংলা চলচ্চিত্র অভিনেত্রী। ২০১২ সালে চলচ্চিত্র "ন হন্যতে" অভিনয়ের মাধ্যমে তার কর্মজীবন শুরু করেছিলেন। তার দ্বিতীয় ছবি, "শাদা কালো আবছা" আন্তর্জাতিক চলচ্চিত্র উৎসব প্রবেশ করেছিল। ২০১৬ সালে, তিনি সৌমদ্বীপ ঘোষ চৌধুরীর পরিচালিত "ফিট ও ফো" নামে একটি শর্ট ফিল্মে অভিনয় করেছিলেন। তিনি এফএফএসিই এর ২০১৪ ক্যালেন্ডার এর প্রথম সংস্করণের জন্য সেলিব্রিটি মডেলও ছিলেন।
সায়নী দত্ত অভিনীত চলচ্চিত্রের তালিকা:-
২০১৮ সালে "বর্নভিটা" কোম্পানির বিজ্ঞাপনে অংশগ্রহণের মাধ্যমে তিনি জাতীয় বিজ্ঞাপনে তার অভিষেক ঘটান। এছাড়াও তিনি অন্যান্য টিভি ও ওয়েব বিজ্ঞাপনে অংশ নিয়েছেন।